Lav et referat af nedenstående tekst:

Tekst:
Limfjorden ved Mors er i disse dage ekstra trafikeret. Foreningen Havkajakroerne afholder nemlig deres årlig sommertræf ved den store i ø i Limfjorden. - Det er superhyggeligt at være sammen med andre kajaktosser, lyder det fra Søren Walter, hvis kajak vipper roligt i vandet ved Nykøbing Mors. Søren Walter er kommet roende til sommertræffet fra Aalborg og tog også lige en tur rundt om Mors. - Det er en lille tradition, jeg har. Jeg ror til træf, smiler han og forklarer, at han tidligere har roet fra Tørring til træf nær Farsø via Gudenåen. Særligt med en ø Søren Walter ror til dagligt i vandet omkring Juelsminde, hvor han bor på en husbåd. Turen gik dog fra Aalborg til Mors på grund af logistik. - Der var selvfølgelig udfordringer. Om søndagen blæste det ad Pommern til. Jeg knoklede som en besat i fem timer, men så er der andre dage, hvor det er fantastisk vejr, siger den garvede kajakmand, der spottede sæler og marsvin på sin færd. Havkajakroernes sommertræf er en årligt tilbagevendende begivenhed, hvor deltagerne deler viden og oplevelser og samtidig deltager i workhops og kurser. For Søren Walter, der har roet Danmark rundt to gange, har Morsø også budt på helt særlige oplevelser. - Jeg var forbi Ejerslev Havn. Jeg har aldrig set så flot en havn før, siger han og fremhæver dens placering. Det er 25. gang, at Havkajakroernes sommertræf bliver afholdt, og arrangørerne forsøger så vidt mulig at komme rundt i hele Danmark. - Det er altid et hit, når man har en ø, man kan ro rundt om, men vi har også Vesterhavet, der for mange er i nærheden, siger foreningens formand, Annette Svendsen. De mange deltager har blandt andet modtaget undervisning i grønlændervendinger og yoga i kajak. Derudover har instruktøren Nigel Foster fra Seattle i USA og Bjørn Thomasen fra Sverige været forbi. - Det giver et super godt sammenhold. Det er enormt hyggeligt, lyder det fra formanden, der har vært med til arrangementer siden 2007. Sommertræffet slutter søndag.

Referat:
250 havkajakentusiaster øver både grønlændervendinger og yoga på vandet ved Mors.